Document ID: 32008R1128

KOMISSION ASETUS (EY) N:o 1128/2008,
annettu 14 päivänä marraskuuta 2008,
neuvoston asetuksen (EY) N:o 40/2008 muuttamisesta sellaisten alusten luettelon osalta, jotka ovat harjoittaneet laitonta, ilmoittamatonta ja sääntelemätöntä kalastusta Pohjois-Atlantilla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 16 päivänä tammikuuta 2008 annetun neuvoston asetuksen (EY) N:o 40/2008 (1) ja erityisesti sen liitteessä XIII olevan 4 kohdan,
sekä katsoo seuraavaa:
(1)
Euroopan yhteisö on ollut vuodesta 1981 alkaen sopimuspuolena Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevassa yleissopimuksessa (2). Asetuksessa (EY) N:o 40/2008 vahvistetaan yhteisön säännökset, joilla kyseisessä yhteydessä päätetyt toimenpiteet pannaan täytäntöön, mukaan luettuna asetuksen liitteen XIII lisäyksessä oleva luettelo aluksista, joiden Koillis-Atlantin kalastuskomissio (NEAFC) ja Luoteis-Atlantin kalastusjärjestö (NAFO) ovat vahvistaneet harjoittaneen laitonta, ilmoittamatonta ja sääntelemätöntä kalastusta (IUU-luettelo).
(2)
NEAFC antoi heinäkuussa 2008 suosituksen IUU-luettelon muuttamisesta. Olisi varmistettava, että mainittu suositus pannaan täytäntöön yhteisössä.
(3)
Sen vuoksi asetusta (EY) N:o 40/2008 olisi muutettava,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 40/2008 liitteen XIII lisäys tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä marraskuuta 2008.

Labels: 20
11
6